b'\n_START_ARTICLE_\nDS \xc2\xabGreat Eastern\xc2\xbb\n_START_SECTION_\nHistorie\n_START_PARAGRAPH_\nSelskapet Eastern Steam Navigation Company ble etabert 1851 for \xc3\xa5 finansiere og bygge skipet. Visjonene var store; \xc2\xabGreat Eastern\xc2\xbb skulle bli st\xc3\xb8rre, sterkere og mer imponerende enn alle andre fart\xc3\xb8y som noensinne har blitt bygd._NEWLINE_Som sjefingeni\xc3\xb8r og drivkraft i prosjektet ble briten Isambard Kingdom Brunel valgt. Han var ansett som tidens dyktigste og mest visjon\xc3\xa6re ingeni\xc3\xb8r. Arkitekt for prosjektet var John Scott Russell._NEWLINE_Da Rusell i februar 1856 ble sl\xc3\xa5tt konkurs stanser kreditorene byggingen. Etter tre m\xc3\xa5neder i d\xc3\xb8dvann kom kreditorene til en minnelig ordning etter delbetaling, og byggingen forsatte et \xc3\xa5r til._NEWLINE_Jomfruturen begynte den 7. september 1859. Uken etter etter \xc3\xa5 ha sett \xc2\xabGreat Eastern\xc2\xbb seile ut til havs, d\xc3\xb8de Isambard Kingdom Brunel av hjerneslag._NEWLINE_Fart\xc3\xb8yet var ment for 4\xc2\xa0000 passasjerer i trafikk p\xc3\xa5 ruten Storbritannia-Australia, men viste seg \xc3\xb8konomisk ul\xc3\xb8nnsom i linjetrafikk. Fart\xc3\xb8yets konstruksjon f\xc3\xb8rte til at hun rullet sterkt i sj\xc3\xb8gang, noe som gjorde reisene ubehagelige. \xc2\xabGreat Eastern\xc2\xbb, under kommando av kaptein James Anderson ble brukt p\xc3\xa5 midten av 1860-tallet til legging av den f\xc3\xb8rste transatlantiske telegrafkabel mellom England og USA._NEWLINE_Fart\xc3\xb8yet ble opphugget  i Rock Ferry 1889. Rock Ferry ligger ved munningen av elven Mersey. Det tok 18 m\xc3\xa5neder \xc3\xa5 gj\xc3\xb8re skipet til spiker. P\xc3\xa5 Anfield stadion i Liverpool ble en av skipets flaggstenger satt opp.'